Dimocarpus longan

Dimocarpus longan, chamado vulgarmente longánO nome Longán, aínda que coincide co nome específico científico e coa maioría das linguas irmás ao galego, non está aínda recoñecido pola RAG, polo que o poñemos en cursiva. (chinés tradicional: 龍眼, chinés simplificado: 龙眼, cantonés long-ngan; literalmente  "ollo de dragón"; thai ลำไย) é unha árbore tropical perenne, nativa do sur da China. Atópase tamén en Indonesia e o sueste de Asia. Tamén  é chamada  guiyuan (桂圆) en chinés, lengkeng en Indonesia, mata kucing en Malaisia, e quả nhãn no Vietnam. O termo "ollo de dragón" vén pola semellanza da súa froita ao globo ocular (cando se pela o froito ten un miolo transparente, e a semente semella a meniña e mailo iris).

 Descrición 
É unha árbore de tamaño mediano de folla perenne que pode medrar até os 6 a 7 metros de altura. Non deixa de ser sensíbel ás xeadas . Prefiren un solo areento. Aínda que a especie prefire as temperaturas que normalmente non estean por baixo de 4,5 °C (40 °F), pode soportar breve tempo temperatura baixas de ao redor de -2 °C (28 °F).

 Usos 
A froita (que realmente é un falso froito, composto por unha cobertura carnosa chamada arilo) é comestíbel, e a miúdo usada en sopas, almorzos e outras aplicacións no leste de Asia.

O longán e o lichi madurecen na mesma época do ano. Úsase na cociña e como menciña chinesa.
miniatura|240x240px|Longáns
miniatura|320x320px|Vista da planta nova

 Propiedades 
No Medicina tradicional chinesa é usada para o corazón e bazo. Insomnio, palpitacións, perda de memoria e mareos. Non se debe usar se hai exceso de flegma ou humidade.

 Taxonomía 
Dimocarpus longan foi descrita por João de Loureiro e publicado en Flora Cochinchinensis 1: 233–234, no ano 1790. en Trópicos
 Sinonimia
 Dimocarpus pupilla Moon 
 Dimocarpus undulatus Wight
 Euphoria cinerea (Turcz.) Radlk.
 Euphoria glabra Blume
 Euphoria gracilis Radlk.
 Euphoria leichhardtii Benth.
 Euphoria leichhardtii var. hebepetala Benth.
 Euphoria longan (Lour.) Steud. 
 Euphoria longana Lam. Euphoria malaiensis (Griff.) Radlk.
 Euphoria microcarpa Radlk.
 Euphoria nephelioides Radlk.
 Euphoria undulata Wall. 
 Euphoria verruculosa Salisb.
 Nephelium glabrum (Blume) Cambess.
 Nephelium longan (Lour.) Hook.
 Nephelium longana Cambess.

 Notas 

 Véxase tamén 
 Outros artigos 
 Lichi
 Rambután
 Lista de froitas
 Historia da Botánica
 Características das sapindáceas	

 Bibliografía 
 Flora of Chinesa Editorial Committee. 2007. Fl. China 12: 1–534. Science Press & Missouri Botanical Garden Press, Beijing & St. Louis.

 Ligazóns externas 
 World Conservation Monitoring Centre (1998). 
 Froitas de climas tépedos: longan
 Coñeza e goce de froitas tropicais: Lychee, Rambutan & Longan
 Dimocarpus longan (Sapindaceae)

Categoría:Dimocarpus
Categoría:Froiteiras
Categoría:Flora de Asia
Categoría:Gastronomía da China
Categoría:Gastronomía de Laos
Categoría:Plantas descritas en 1790
Categoría:Plantas medicinais